CELEX: 62019TN0275
Language: fi
Date: 2019-04-24 00:00:00
Title: asia T-275/19: Kanne 24.4.2019 — PNB Banka ym. v. EKP

24.6.2019   
               
               
                  FI
               
               
                  Euroopan unionin virallinen lehti
               
               
                  C 213/69
               
            
         Kanne 24.4.2019 — PNB Banka ym. v. EKP
         (asia T-275/19)
         (2019/C 213/67)
         Oikeudenkäyntikieli: englanti
         
            Asianosaiset
         
         
            Kantajat: PNB Banka AS (Riika, Latvia),  CR (*1) ja  CT (*1) (edustajat: asianajajat O. Behrends ja M. Kirchner)
         
            Vastaaja: Euroopan keskuspankki (EKP)
         
            Vaatimukset
         
         Kantaja vaatii unionin yleistä tuomioistuinta
         
                     —
                  
                  
                     kumoamaan EKP:n 14.2.2019 tekemän päätöksen paikalla tehtävän tarkastuksen suorittamisesta PNB Banka AS:n ja samaan konserniin kuuluvien yhtiöiden liiketiloissa
                  
               
                     —
                  
                  
                     velvoittamaan vastaajan korvaamaan oikeudenkäyntikulut.
                  
               
            Oikeudelliset perusteet ja pääasialliset perustelut
         
         Kanteensa tueksi kantajat vetoavat kymmeneen kanneperusteeseen.
         
                     1)
                  
                  
                     Ensimmäinen kanneperuste, joka perustuu siihen, ettei EKP ollut PNB Banka AS:ään nähden toimivaltainen valvontaviranomainen paikalla tehtävää tarkastusta koskevan päätöksen tekemisen ajankohtana.
                  
               
                     2)
                  
                  
                     Toinen kanneperuste, joka perustuu siihen, ettei riidanalainen päätös ollut ”tarpeellinen” vakavaraisuusvalvonta-asetuksen (1) 12 artiklassa tarkoitetulla tavalla.
                  
               
                     3)
                  
                  
                     Kolmas kanneperuste, joka perustuu siihen, että EKP ei ole käyttänyt vakavaraisuusvalvonta-asetuksen 12 artiklan 1 kohtaan perustuvaa harkintavaltaansa asianmukaisesti.
                  
               
                     4)
                  
                  
                     Neljäs kanneperuste, joka perustuu siihen, että EKP on loukannut suhteellisuusperiaatetta.
                  
               
                     5)
                  
                  
                     Viides kanneperuste, joka perustuu siihen, että EKP on loukannut kantajien oikeutta tulla kuulluiksi.
                  
               
                     6)
                  
                  
                     Kuudes kanneperuste, joka perustuu siihen, että EKP on laiminlyönyt velvollisuutensa tutkia ja arvioida huolellisesti ja puolueettomasti kaikki käsiteltävänä olevassa asiassa merkitykselliset seikat.
                  
               
                     7)
                  
                  
                     Seitsemäs kanneperuste, joka perustuu siihen, että EKP on laiminlyönyt velvollisuutensa perustella päätöksensä riittävästi.
                  
               
                     8)
                  
                  
                     Kahdeksas kanneperuste, joka perustuu siihen, että EKP on loukannut luottamuksensuojan ja oikeusvarmuuden periaatteita.
                  
               
                     9)
                  
                  
                     Yhdeksäs kanneperuste, joka perustuu siihen, että EKP on loukannut yhdenvertaisen kohtelun periaatetta ja menetellyt kantajia syrjivällä tavalla.
                  
               
                     10
                  
                  
                     Kymmenes kanneperuste, joka perustuu siihen, että EKP on rikkonut vakavaraisuusvalvonta-asetuksen 19 artiklaa ja johdanto-osan 75 perustelukappaletta sekä käyttänyt harkintavaltaansa väärin.
                  
               
            (*1)  Henkilötietojen ja/tai tietosuojan suojaamisen puitteissa poistettu tai korvattu tieto.
         
            (1)  Luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15.10.2013 annettu neuvoston asetus (EU) N:o 1024/2013 (EUVL 2013, L 287, s. 63).